சரியான வசூல் நிலவரங்களை தயாரிப்பாளர் திரையரங்க ரீதியில் புள்ளிவிபரங்களுடன் வெளியிடும் பட்சத்தில்தான் ஓரளவுக்கு துல்லியமான வசூல் எண்ணிக்கையை இனிமேல் கணிக்க முடியும். மற்றும்படி இவர்கள் எந்த சோஸும் இல்லாமல் சொல்லும் வேறுபட்ட குழப்பமான எண்ணிக்கைதான் இங்கு சுற்றிக்கொண்டிருக்கும். அதிக வசூல் என்று சொன்னதை ரசிகர்களும், நஷ்டம் என்று சொன்னதை எதிர் தரப்பும் காவிக்கொண்டு திரிவார்கள் . சிவாஜி திரைப்படத்திற்கு முன்னர் நாட்கணக்கில் படங்கள் ஓடும்போது வெற்றி தோல்வி தீர்மானிக்கப்பட்டது. அதுகூட பின்னாட்களில் ஒரு திரையரங்கில் வேண்டும் என்கின்ற நாட்களுக்கு ஓட்டிவிட்டு நாட்கணக்கு காட்டும் கலாச்சாரமாக மாறியது. இன்று கலெக்ஷன் அடிப்படையில் சொல்லப்படும் வசூலுக்கு எந்த ஆதாரமும் சோஸும் 50% கூட நம்பகமாக இல்லை. ஒரு குத்துமதிப்பில் பொதுவாக சொல்லிக்கொள்கிறார்கள், அதையும் இன்று இவர்கள்போல சிலர்தான் தீர்மானிக்கிறார்கள்.